Source: https://www.riigiteataja.ee/akt/114072017002
Timestamp: 2020-05-26 03:31:18+00:00

Document:
RT I, 14.07.2017, 2
Vastu võetud 10.07.2017 nr 54
Määrus kehtestatakse loomakaitseseaduse § 181 lõike 2, § 414 lõike 7, § 431 lõike 3, § 44 lõike 3, § 45 lõike 3 ja § 47 lõike 3 alusel.
§ 1. Põllumajandusministri 27. detsembri 2012. a määruse nr 94 „Loomkatse raskusastmete määratlused ja loomkatse liigitamise täpsemad nõuded raskusastmete järgi ning katselooma hukkamise nõuded ja hukkamise meetodid” muutmine
Põllumajandusministri 27. detsembri 2012. a määruse nr 94 „Loomkatse raskusastmete määratlused ja loomkatse liigitamise täpsemad nõuded raskusastmete järgi ning katselooma hukkamise nõuded ja hukkamise meetodid” § 3 tekst sõnastatakse järgmiselt:
„(1) Loomkatse liigitamisel raskusastmete järgi võetakse arvesse kõik katselooma ellu sekkumised või katselooma mõjutamised selle loomkatse käigus ning liigitamine põhineb kõige raskemal mõjul, mida katseloom tõenäoliselt kogeb pärast kõigi asjakohaste täiustamistehnoloogiate rakendamist.
6) humaansete lõpp-punktide kasutamine.”.
§ 2. Põllumajandusministri 14. jaanuari 2013. a määruse nr 3 „Loomkatseprojekti loakomisjoni moodustamise kord ja töökord, loomkatseprojekti loataotluse ja loomkatse protokolli vormid” muutmine
Põllumajandusministri 14. jaanuari 2013. a määruse nr 3 „Loomkatseprojekti loakomisjoni moodustamise kord ja töökord, loomkatseprojekti loataotluse ja loomkatse protokolli vormid” § 7 täiendatakse lõikega 4 järgmises sõnastuses:
„(4) Komisjon juhindub oma otsuste tegemisel muu hulgas Euroopa Komisjoni moodustatud eksperdirühma väljatöötatud loomkatseprojekti hindamist ja tagasiulatuvat hindamist käsitlevast töödokumendist, mis kinnitati Euroopa Parlamendi ja nõukogu direktiivi 2010/63/EL rakendamise eest vastutavate riiklike pädevate asutuste kohtumisel 18.–19. septembril 2013. a ja mille Maaeluministeerium avaldab oma veebilehel.”.
§ 3. Põllumajandusministri 7. märtsi 2013. a määruse nr 22 „Täpsemad nõuded katseloomade hooldamise ja hukkamise, loomkatse läbiviimise ning loomkatseprojekti kavandamise koolituse programmi ja koolitusel käsitletavate teemade kohta” muutmine
Põllumajandusministri 7. märtsi 2013. a määrust nr 22 „Täpsemad nõuded katseloomade hooldamise ja hukkamise, loomkatse läbiviimise ning loomkatseprojekti kavandamise koolituse programmi ja koolitusel käsitletavate teemade kohta” muudetakse järgmiselt:
1) paragrahvi 3 punkt 2 sõnastatakse järgmiselt:
„2) katseloomade hariduslikel ja teaduslikel eesmärkidel kasutamise eetilised aspektid, sealhulgas eetika inimese ja looma vahelistes suhetes, elu tegelik väärtus ning loomade teaduslikel eesmärkidel kasutamise poolt- ja vastuargumendid;”;
2) paragrahvi 3 punkt 5 sõnastatakse järgmiselt:
„5) katseloomade liigiomane käitumine, katseloomade kasvatamine ja nende elukeskkonna mitmekesistamine;”;
3) paragrahvi 3 punkt 7 sõnastatakse järgmiselt:
„7) katseloomade tervishoid ja hügieen;”;
4) paragrahvi 3 täiendatakse punktiga 12 järgmises sõnastuses:
„12) humaansete lõpp-punktide kasutamine.”.

References: § 181
 § 414
 § 431
 § 44
 § 45
 § 47

§ 1
 § 3

§ 2
 § 7

§ 3